Ogres un Ikšķiles novadu pašvaldību aģentūra

"Tūrisma, sporta un atpūtas kompleksa „ZILIE KALNI” attīstības aģentūra"

2015. GADA

PUBLISKAIS PĀRSKATS

**SATURS**

|  |  |
| --- | --- |
| 1. PAMATINFORMĀCIJA | 3 |
| 1.1. Aģentūras juridiskais statuss un struktūra | 3 |
| 1.2. Aģentūras funkcijas | 4 |
| 1.3. Aģentūras virzieni un mērķi pārskata gadā | 5 |
| 1.4. Pārskata gada galvenie uzdevumi (prioritātes pasākumi) | 5 |
| 2. FINANŠU RESURSI UN AĢENTŪRAS DARBĪBAS REZULTĀTI | 7 |
| 2.1. Budžeta finansējums un tā izlietojums | 7 |
| 2.2. Darbības stratēģijā plānotās galvenās aktivitātes | 9 |
| 2.3. Aģentūras veiktie un pasūtītie pētījumi | 11 |
| 2.4. Aģentūras nodrošinātie pakalpojumi | 11 |
| 2.5. Stratēģijas ieviešanas novērtējums | 11 |
| 2.6. Pārskats par iestādes vadības un darbības uzlabošanas sistēmām efektīvas darbības nodrošināšanai | 12 |
| 3. PERSONĀLS | 13 |
| 4. KOMUNIKĀCIJA AR SABIEDRĪBU | 13 |
| 5. 2015. GADĀ PLĀNOTIE PASĀKUMI | 14 |
| 5.1. 2014. gadā uzsāktie pasākumi, kas tiks turpināti | 14 |
| 5.2. 2015. gada galvenie uzdevumi un pasākumi | 14 |
| 5.3. Plānotie sadarbības projekti | 14 |

1. **PAMATINFORMĀCIJA**

**1.1. Aģentūras juridiskais statuss un struktūra**

Ogres un Ikšķiles novadu pašvaldību aģentūra "Tūrisma, sporta un atpūtas kompleksa „Zilie kalni” attīstības aģentūra" (turpmāk - Aģentūra), reģistrācijas Nr. 90001449943, ir Ogres novada domes un Ikšķiles novada domes kopīgi izveidota iestāde. Aģentūras pārraudzība tiek īstenota ar uzraudzības padomes starpniecību. Aģentūra ir izveidota 2014.gada 1.janvārī, reorganizējot Ogres un Ikšķiles novadu pašvaldību aģentūru „Ogres un Ikšķiles tūrisma attīstības aģentūra”. Aģentūras juridiskā adrese no 2014. gada 1.janvāra ir Peldu iela 22, Ikšķile, Ikšķiles novads, LV-5052, Aģentūras faktiskā atrašanās vieta un biroja adrese no 2015.gada 10.septembra ir Birzes iela 33A, Ikšķile, Ikšķiles novads, LV-5052.

Aģentūra nodarbojas ar tās apsaimniekošanā nodotā dabas parka „Ogres Zilie kalni” un piegulošo pilsētmežu teritoriju apsaimniekošanu (turpmāk - komplekss), īstenojot vienotu vides aizsardzības, tūrisma, veselības veicināšanas un sporta attīstības politiku Ogres un Ikšķiles novadu interesēs.

Aģentūra savā darbībā ievēro Latvijas Republikas likumus, Latvijas Republikas Ministru kabineta tiesību aktus, Aģentūras nolikumu, Ogres un Ikšķiles novadu pašvaldību saistošos noteikumus, lēmumus un rīkojumus, kas attiecas uz Aģentūras darbību. Aģentūras direktors vada Aģentūras darbu saskaņā ar Publisko aģentūru likumā noteikto kompetenci.

Aģentūras darbības pārraudzību īsteno Aģentūras uzraudzības padome, kura darbojas saskaņā ar Ogres novada pašvaldības domes 2010.gada 21.oktobra domes lēmumu Nr.2 (prot.Nr.12) un Ikšķiles novada pašvaldības domes 2010. gada 22. septembra lēmumu Nr.8 (prot.Nr.10) „Ogres un Ikšķiles novadu pašvaldību aģentūras „Ogres un Ikšķiles tūrisma attīstības aģentūra” uzraudzības padomes nolikums”.

*1.shēma*

**Aģentūras struktūra**

**1.2. Aģentūras funkcijas**

Pamatojoties uz normatīvajiem aktiem, dabas potenciālu un sabiedrības vajadzībām,Aģentūrai ir noteiktas šādas **funkcijas:**

1. veicināt un koordinēt tūrisma un sporta attīstību kompleksa teritorijā;

2. nodrošināt vides aizsardzības prasību ievērošanu dabas parkā „Ogres Zilie kalni” un pārējā kompleksa teritorijā;

3. sekmēt un organizēt kompleksa infrastruktūras un labiekārtojuma attīstību, pielāgojot kompleksa teritoriju tūrisma, sporta, veselības veicināšanas un atpūtas aktivitāšu norisēm;

4. nodrošināt kompleksā esošo objektu, infrastruktūras un pakalpojumu publisku pieejamību abu pašvaldību iedzīvotājiem un viesiem, nosakot pakalpojumu maksas apmēru, ievērojot atsevišķu iedzīvotāju grupu prioritātes saņemt pazeminātas maksas vai bezmaksas pakalpojumus (piemēram, pašvaldību izglītības iestāžu un sporta organizāciju audzēkņiem, trūcīgām vai maznodrošinātām personām, pensionāriem, politiski represētām personām, daudzbērnu ģimenēm u.tml.);

5. popularizēt kompleksu un tajā pieejamos pakalpojumus;

6. nodrošināt sadarbību tūrisma, sporta un vides aizsardzības jomā ar citām iestādēm un sadarbības partneriem.

Izpildot savas funkcijas, Aģentūra veic šādus **uzdevumus**:

1. uztur un apsaimnieko kompleksa teritoriju;

2. plāno un īsteno kompleksa infrastruktūras un labiekārtojuma objektu attīstību, tajā skaitā organizē finanšu līdzekļu piesaisti no abām pašvaldībām un citiem investoriem, rīko iepirkumus, organizē un vada būvdarbus, nodrošina būvniecības dokumentācijas apriti, kontrolē finanšu plūsmu, nodrošina teritorijas apkopi un uzturēšanu u.c.

3. plāno un organizē tūrisma, sporta un sabiedrības veselības veicināšanas aktivitātes kompleksā;

4. piesaista sadarbības partnerus īstenojamo pakalpojumu jomās;

5. īsteno dabas parka “Ogres Zilie kalni” dabas aizsardzības plānu;

6. veic mārketinga pasākumus, tostarp, ar mērķi popularizēt kompleksu, uztur un aktualizē Aģentūras interneta mājas lapu, nodrošina kompleksa un tajā notiekošo pasākumu reklamēšanu gan Aģentūras, gan citās interneta vietnēs un sociālajos tīklos, gan audio un audiovizuālajos un rakstītajos masu medijos (radio, televīzijā, laikrakstos, žurnālos u.c.), gan ar vides reklāmas starpniecību;

7. nodrošina kompleksa bezmaksas izmantošanas iespējas jebkuras no abām pašvaldībām licencētu interešu izglītības programmu īstenošanai;

8. nodrošina kompleksa bezmaksas izmantošanas iespējas jebkuras no abām pašvaldībām iniciētu vai organizētu kultūras, sporta, veselības veicināšanas, izglītības vai vides aizsardzības pasākumu norisei.

Lai nodrošinātu funkciju un uzdevumu izpildi, Aģentūra sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām.

Aģentūrai ir šādas **tiesības**:

1. pieprasīt un saņemt no valsts un pašvaldību institūcijām, kā arī – normatīvajos aktos noteiktajā kārtībā – no fiziskajām un juridiskajām personām Aģentūras funkciju izpildei nepieciešamo informāciju;

2. iekasēt maksu par Aģentūras sniegtajiem publiskajiem maksas pakalpojumiem atbilstoši Ogres un Ikšķiles novada pašvaldību domju apstiprinātajam cenrādim. Maksas pakalpojumu izcenojumus apstiprina Ogres un Ikšķiles novadu pašvaldību domēs ar saistošajiem noteikumiem;

3. pieņemt ziedojumus un dāvinājumus.

**1.3. Aģentūras virzieni un mērķi pārskata gadā**

Aģentūras mērķis ir veikt kompleksa apsaimniekošanu, īstenojot vienotu vides aizsardzības, tūrisma, rekreācijas, veselības veicināšanas un sporta attīstības politiku Ogres un Ikšķiles novadu interesēs.

Aģentūras **realizējamie ilgtermiņa mērķi** saskaņā ar Dabas aizsardzības plānu 2011-2021 gadam:

1. nodrošināta kompleksa pārvaldīšana un apsaimniekošana atbilstoši aizsargājamās teritorijas mērķiem, normatīvajiem aktiem un plānošanas dokumentiem, tai skaitā nodrošināta pastāvīga teritorijas uzraudzība un izmantošanas noteikumu ievērošanas kontrole;
2. nodrošināta daudzfunkcionāla teritorijas izmantošana dabas izziņai, atpūtai un sportam, optimāli sabalansējot dabas aizsardzības un rekreācijas funkcijas; teritorijā tiek veidota un uzturēta šim mērķim atbilstoša dabas izziņas un rekreācijas infrastruktūra;
3. saglabāta Zilo Kalnu osu ekosistēma ar tai raksturīgo biotopu un sugu kompleksu un nodrošināta tās ilgtspēja, tai skaitā nodrošināta aizsargājamo sugu un biotopu saglabāšana; saglabātas tipiskās osu ainavas un to struktūra.

**1.4. Pārskata gada galvenie uzdevumi (prioritātes, pasākumi)**

Izpildot Aģentūras funkcijas, mērķu sasniegšanai izvirzīti šādi uzdevumi:

* nodrošināt kompleksa uzraudzību, uzturēšanu un apsaimniekošanu;
* nodrošināt kvalitatīvus sporta, rekreācijas un vides izglītības pakalpojumus kompleksa objektos;
* apzināt un sistematizēt informāciju par kompleksā esošajiem un perspektīvajiem tūrisma, rekreācijas, sporta objektiem, regulāra tās aktualizēšana, informācijas apstrādāšana un plašas pieejamības nodrošināšana sabiedrībai, kā arī sabiedrībai pieejamas informācijas ievietošana un uzturēšana Aģentūras mājas lapā;
* piedalīties novadu attīstības plānu un teritorijas plānojumu, citu ar vides aizsardzību, rekreāciju un teritorijas apsaimniekošanu un pārvaldību saistītu dokumentu izstrādē;
* plānot un īstenot sporta, rekreācijas un vides izglītības pasākumus un projektus atbilstoši Ogres un Ikšķiles novadu pašvaldību piešķirtajai budžeta dotācijai, kā arī veicināt finanšu līdzekļu piesaisti un pārvaldīšanu projektu īstenošanā;
* sadarboties ar Latvijas un Eiropas Savienības institūcijām, vietējām un starptautiskām organizācijām labiekārtojuma, vides aizsardzības, sporta projektu attīstīšanā un īstenošanā;
* nodrošināt vides aizsardzības, rekreācijas un sporta nozarē iesaistīto institūciju sadarbību;
* veikt kompleksa popularizēšanas pasākumus.

**2. FINANŠU RESURSI UN AĢENTŪRAS DARBĪBAS REZULTĀTI**

**2.1 Budžeta finansējums un tā izlietojums**

*1.tabula*

|  |  |  |  |  |  |  |
| --- | --- | --- | --- | --- | --- | --- |
|  | **Budžeta izpilde (EUR)** | | | | |  |
| IEŅĒMUMI KOPĀ | iepriekšējā pārskata periodā (2011) | iepriekšējā pārskata periodā (2012) | iepriekšējā pārskata periodā (2013) | iepriekšējajā pārskata periodā (2014) | 2015.gada plānā apstiprināts | pārskata periodā (2015) |
| **IEŅĒMUMI KOPĀ** | 107 697 | 80 092 | 230 206 | 243 033 | 300 000 | 300 000 |
| Maksas pakalpojumi un citi pašu ieņēmumi | 54 | 0 | 0 | 0 | 0 | 0 |
| Pašvaldību budžetu transferti kopā | 107 643 | 80 092 | 218 495 | 242 557 | 300 000 | 300 000 |
| T.sk. transferti no Ikšķiles pašvaldības | 35 572 | 65 253 | 131 274 | 124 106 | 150 000 | 150 000 |
| T.sk. transferti no Ogres pašvaldības | 72 071 | 14 839 | 93 537 | 118 450 | 150 000 | 150 000 |
| Transferti no valsts budžeta |  | 0 | 5 396 | 400 | 0 | 0 |

Plānotais budžets EUR 300 000

Izdevumi kopā EUR 214 560

Naudas atlikums uz 01.01.2015. EUR 17 899

Naudas atlikums uz 31.12.2015. EUR 103 339

Ieņēmumi no plānotā EUR 300 000

Aģentūras galvenie ieņēmumi ir transferti no Ogres un Ikšķiles novadu pašvaldībām un tiek dalīti uz pusēm. Aģentūras pamatbudžetā paredzētā nauda tiek ieskaitīta Aģentūras kontā pēc iepriekšējā mēneša izdevumu atskaites iesniegšanas. Aģentūras kontā neieskaitītā budžeta daļa, kas netiek izmantota pārskata gadā, netiek arī pārcelta uz nākamo gadu.

Aģentūrai nav kredītsaistību vai garantiju.

Pārskats par Aģentūras 2015. gada pamatbudžeta izdevumiem: budžeta izdevumu galvenās pozīcijas ir 1000 kods „atlīdzība” - 27%, 2000 kods „preces un pakalpojumi” - 35% un 5000 kods „pamatkapitāla veidošana” – 38% no kopējiem Aģentūras izdevumiem.

*2.shēma*

Pamatbudžeta izdevumi 2015.g.

Izdevumus pozīcijā „atlīdzība” galvenokārt veido Aģentūras darbinieku atalgojums, kā arī līgumdarbi dabas parka „Ogres Zilie kalni” apsaimniekošanai, darba drošības un aizsardzības nodrošināšanai un mājas lapas uzturēšanai.

Izdevumus sadaļā „preces un pakalpojumi” galvenokārt veido 2500 kods “Budžeta iestāžu nodokļu un nodevu un naudas sodu maksājumi” – 39 242 EUR, kā arī Aģentūras iegādātie pakalpojumi, tai skaitā Aģentūras automašīnas, sniega motocikla, iekārtu un aparatūras uzturēšana un degviela, biroja preču iegāde; sakaru un pasta pakalpojumi; atkritumu izvešana no kompleksa teritorijas”, kā arī mazvērtīgā inventāra iegāde.

Budžeta pozīcijā „pamatlīdzekļi” galvenos izdevumus jeb 80 968 EUR sastāda slēpošanas trases izbūves darbi un jaunas automašīnas iegāde. Pie pamatlīdzekļiem ietvertas arī labiekārtojuma atjaunošanas darbu izmaksas.

Salīdzinoši liels naudas atlikums uz gada noslēgumu kontā paredzēts plānotajai aktīvas atpūtas laukuma izbūvei un slēpošanas trases apgaismojuma izbūvei, kur iepirkumi un darbi uzsākti 2015.gadā.

**2.2. Darbības stratēģijā plānotās galvenās aktivitātes**

2015.gadā izstrādāta Aģentūras Vidējā termiņa darbības stratēģija2015.-2017. gadam. Pēc reorganizācijas mainoties Aģentūras darbības uzdevumiem un funkcijām, radās nepieciešamība pārskatīt darbības pamatmērķus, definēt to izpildes līmeņus. Aktualizētā stratēģija saskaņo Ogres un Ikšķiles pašvaldību un citu ieinteresēto pušu intereses ar Aģentūras interesēm, nodrošinot ilgtspējīgu īpaši aizsargājamās teritorijas - dabas parka „Ogres Zilie kalni” un piegulošo pilsētmežu teritoriju apsaimniekošanu, kā prioritāti izvirzot Aģentūrai uzticētā kompleksa vides un sociālekonomisko, īpaši rekreācijas resursu izmantošanu, kas vērsta uz šo resursu vērtības palielināšanu, vienlaikus nodrošinot sabiedrībai iespēju izmantot šīs bagātības.

**2.2.1.Nodrošināta kompleksa pārvaldība**

* Notiek sistemātiska Kompleksa apsaimniekošana un darba plānošana.
* Tiek sekmēta īpaši aizsargājamo meža biotopu saglabāšana un dabisko meža biotopu pastāvēšana, sadarbībā ar īpašniekiem, veicot mežsaimniecisko darbību atbilstoši, likumdošanas prasībām.
* Ir nodrošināta Dabas parka robežzīmju esamību dabā.
* Regulāri tiek veikts darbs, lai ierobežot mehānisko transportlīdzekļu pārvietošanos dabas parka teritorijā – ir uzstādītas ceļazīmes, notiek regulāra sadarbība ar pašvaldības policiju, tiek veiks skaidrojošs darbs ar sabiedrību.
* Uzsāktas sarunas ar Rīgas pašvaldību un SIA “Rīgas meži” par finansējuma piesaisti kompleksa uzturēšanai un attīstībai.

**2.2.2.Nodrošināta daudzfunkcionāla kompleksa teritorijas izmantošana**

2.2.2.1.Vidi saudzējošas labiekārtojuma infrastruktūras veidošana un attīstīšana kvalitatīvu tūrisma, sporta, un atpūtas pakalpojumu nodrošināšanai.

Aģentūras vadītie būvniecības un labiekārtošanas procesi 2015. gadā.

* Pabeigta slēpošanas trases izbūves 2. kārta. Iepirkuma “Slēpošanas trases “Ikšķile-Dubkalna ezera meži” izbūve” (ID Nr. TSKA “Zilie kalni” 2014/3) rezultātā 2014.gadā ir sākta trases izbūve no Dubkalnu ūdenskrātuves līdz Ikšķilei, līdz ar to jau 2014.gada nogalē abi trases posmi tika savienoti, un kompleksa apmeklētājiem tika nodrošināta iespēja slēpot no Ogres līdz Ikšķilei (kopējais trases garums šobrīd ir aptuveni 10 km) 2015.gadā tika veikti apzaļumošanas un labiekārtojuma darbi.

Būvniecības darbu veicējs - SIA „Valkas meliorācija”. Līguma summa par objekta realizāciju EUR 64 021.21 (līgums Nr. 3-2/13, noslēgts 04.11.2014.)

Autoruzraudzības veicējs – SIA „CKB VIA”. Līguma summa – EUR 2300, iepirkuma ID Nr. TSKA “Zilie kalni” 2014/4.

Būvuzraudzības veicējs - SIA "Ritenis 05". Līguma summa – EUR 2000.

* Pabeigta 2014.gada nogalē uzsāktā tēlniecības objektu izgatavošana bērnu aktīvās atpūtas laukumam saskaņā ar iepirkumu TSKA “Zilie kalni” 2014/5 “Tēlniecības objektu izgatavošana un uzstādīšana dabas parkā “Ogres Zilie kalni””. Saskaņā ar 29.12.2014. noslēgto līgumu Nr. 3-2/19, tika plānots izgatavot un bērnu aktīvās atpūtas laukumā uzstādīt sešas koka skulptūras, kuras izmantojamas arī kā bērnu rotaļu elementi. Tēlniecības objektu izgatavotājs un uzstādītājs: SIA “Arteforma”. Līguma kopējā summa – EUR 7256.31.
* Ierīkots administratīvi saimnieciskais punkts slēpošanas trases starta laukumā.
* Iepirktas 8WC, tālākai izvietošanai kompleksa teritorijā 2016.gadā.
* Papildinātas torņa konstrukcijas, veikta celmu frēzēšana un augsnes līdzināšana.
* Izstrādāts labiekārtojuma projekts.
* Tiek uzturēts, papildināts un labiekārtots esošo taku un trašu tīklu. Izvietoti jauni stendi un uzturēti esošie stendi. Izvietotas jaunas norādes un uzturētas esošās:
  + Tiek veikta trašu regulāra pļaušana.
  + Sniegotajā laikā regulāri tiek veidotas slēpošanas sliedes 12km garumā.
* Realizēts Dabas aizsardzības pārvaldes un Eiropas Kohēzijas fonda finansēts projekts „Antropogēno slodzi samazinošās un informatīvās infrastruktūras izveide Natura 2000 teritorijās”, kura ietvaros uzstādītas ap 60 norādes un aizlieguma zīmes, 2 informācijas stendi dabas parka “Ogres Zilie kalni” riteņbraukšanas trasē un izziņas takā, uzstādītas 5 kāpnes 300m kopgarumā un izveidota laivu piestātni Dubkalnu ūdenskrātuves ziemeļu piekrastē. II kārta - 3DP/3.5.1.3.0/12/IPIA/VARAM/001. Darbus bija plānots veikt jau 2014.gadā, bet vairākkārtējas iepirkuma procedūras apstrīdēšanas rezultātā darbus iespējams realizēt tikai 2015.gadā.

2.2.2.2.Sabiedrības vides, kultūrvēstures zināšanu papildināšana - izpratnes veidošanai.

Nodrošināta plaši pieejamu informāciju par kompleksa dabas, vēstures vērtībām, dabas izziņas un atpūtas iespējam teritorijā – kompleksā un ārpus tā:

* Aģentūras organizētie un koordinētie pasākumi un sacensības: izglītojošs vides pasākums “Zāļu diena” 13.jūnijā, “Zilo kalnu dabas bagātības” 18.septembrī un militāri patriotisks pasākums-pārgājiens “Atceroties latviešu strēlnieku bataljonu dibināšanas 100.gadadienu, 6.oktobrī, koncerts brīvā dabā ‘’Piknika grozs’’ 15.augustā. Zilo kalnu trīscīņas sacensības : slēpošana (atcelts laika apstākļu dēl), velo braukšana - 4.aprīlī , kross - 25.oktobrī.
* Organizētas dažādas sakopšanas un labiekārtošanas talkas (putnu būrīšu izvietošana, bērnu laukuma labiekārtošana, meža trenažieru izveide, atkritumu vākšana u.c.).
* Tiek uzraudzīti citu organizāciju rīkotie publiski sporta pasākumi un sacensības. Ar informatīviem materiāliem, popularizēšanu un darbinieku līdzdalību atbalstīta citu organizatoru pasākumu rīkošana kompleksā: Ziemas dienas sporta spēles, ”Sportlat velomaratons” Volkswagen -Trek kausa 4.posms, Ikšķiles MTB maratons, Profesionālās izglītības sporta kluba un Ogres tehnikuma rīkotā AMI sporta spēļu atklāšana un kross, nūjošanas sacensības u.c.
* Realizētas individuālas nodarbības, ekskursijas klasēm un citām interesentu grupām mežā un skolu telpās.
* Izvietoti jauni stendi atbilstoši labiekārtojuma projektiem, uzturēti esošie informatīvie stendi un norādes; apmeklētāji tiek informēti par DP dabas vērtībām, izmantošanas noteikumiem, par izziņas un rekreācijas infrastruktūras izvietojumu.
* Regulāri tiek publicēta informācija interneta tīklā, vietējo preses izdevumos, reģionālajās TV
  + Periodiski raksti un publikācijas par aktualitātēm Zilajos kalnos Ogres un Ikšķiles novadu reģionālajos laikrakstos – *Ikšķiles Vēstis, Ogres Vēstis visiem.*
  + Sadarbība ar Ogres TV – sižetu sagatavošana par aktuālajiem notikumiem.
  + Regulāra tūrisma un kultūras aktivitāšu informācijas izsūtīšana ziņu aģentūrām un informatīvajiem portāliem: [www.ikskile.lv](http://www.ikskile.lv), [www.ogresnovads.lv](http://www.ogresnovads.lv), [www.ogrenet.lv](http://www.ogrenet.lv) u.c.

2.2.2.3.Sabiedrības iesaistīšana un informēšana par kompleksu - līdzdalības veicināšanai.

* Rekonstruēta un uzlabota interneta mājaslapas [www.ziliekalni.lv](http://www.ziliekalni.lv) darbība. Informācija mājaslapā tiek regulāri atjaunota un papildināta.
* Informācija par pasākumiem un aktualitātēm Zilajos klanos tiek izsūtīta arī tieši Zilo kalnu interesentu grupai.
* Mācību prakses :
  + Nodrošināta profesionālās izglītības prakse vienam studentam no Biznesa augstskolas “Turība”. Mācību prakses ietvaros students tika iesaistīts mārketinga aktivitātēs, pasākumu scenārija un tematisko ekskursiju izstrādē, organizēšanā, pasākumu un ekskursiju norisē, labiekārtojuma objektu atjaunošanā un uzstādīšanā.
  + Dažādu mācību iestāžu studentiem un audzēkņiem nodrošināta paplašināta informācija par Aģentūru un kompleksa darbību, piedāvātajiem pakalpojumiem, attīstības plāniem. Sniegtas konsultācijas klātienē, izmantojot e-pastu un portālu [www.ziliekalni.lv](http://www.ziliekalni.lv).

**2.2.3.Nodrošināta Zilo kalnu ekosistēmas ilgtspēja**

Lai nodrošinātu īpaši aizsargājamo un dabisko meža biotopu, sugu daudzveidības (īpaši osiem raksturīgo gaišo priežu mežu) saglabāšanos un ilgtspēju.

* Izbūvētas kāpnes (DAP projekta ietvaros) pie Ruiša pūķgalves augšanas vietas.
* Veikti biotehniskie pasākumi agresīvu invazīvu sugu izplatīšanās ierobežošanai, tos pļaujot vairākkārtīgi veģetācijas sezonas laikā.
* Uzturēta parkmeža ainava Ogres pilsētas teritorijā.
* Uzturētas ceļu un galveno taku malu joslas, novēršot ruderālo un invazīvo augu sugu izplatīšanos.
* Samazināta erozija erodētajās platībās, pirmkārt - nogāzēs, samazināti tās riski, samazināta nomīdīto vietu platība, mazināti nomīdīšanas riski.
* Samazināta eitrofikācija; ir pieejamas tualetes, minimums - 2-3 parka teritorijā, novērsta suņu un zirgu ekskrementu sistemātiska nonākšana vidē.

**2.3. Aģentūras veiktie un pasūtītie pētījumi**

2015. gada vasarā, lai saņemtu Lielrīgas reģionālās vides pārvaldes tehniskos noteikumus plānotajiem darbiem vides eksperts M.Laiviņš izstrādāja “Eksperta atzinums par sugām un biotopiem”. Atzinums sniegts sakarā ar šādām plānotām darbībām dabas parkā „Ogres Zilie kalni” un tam piegulošajā teritorijā: 1) ceļa rekonstrukcija “Dubkalna ezera meži” posmam un Dubkalnu mazās ūdenskrātuves aizbēršana, 2) jauna elektroapgādes pieslēguma un distanču slēpošanas trases un autostāvvietas apgaismojuma izveide (zemes vienības kadastra apzīmējums 7494 013 0033), 3) taku un labiekārtojuma projekta īstenošana (7494 013 0033, 7401 002 0149).

**2.4. Aģentūras nodrošinātie pakalpojumi**

* Nodrošināta bezmaksas pieeja visam esošajam un no jauna izveidotajam labiekārtojumam un publiskajiem pasākumiem.
* Nodrošināta un izplatīta bezmaksas informācija par tūrisma objektiem, apskates vietām, atpūtas, rekreācijas un sporta iespējām, pasākumiem un citiem pakalpojumiem Zilajos kalnos.
* Novada mācību iestādēm izstrādāti individuāli ekskursiju maršruti pa Zilajiem kalniem.
* Novada mācību iestādēs vadītas informatīvas nodarbības par vides vērtībām Zilajos kalnos.

**2.5. Stratēģijas ieviešanas novērtējums**

Darbības stratēģijā mērķu sasniegšanai izvirzītie galvenie uzdevumi un nozīmīgākās pārskata gada plānotās aktivitātes pārsvarā realizētas, atbilstoši budžeta un cilvēkresursu iespējām.

**2.6. Pārskats par iestādes vadības un darbības uzlabošanas sistēmām efektīvas darbības nodrošināšanai**

Ņemot vērā Aģentūras nelielo darbinieku skaitu, tai nav iekšējā auditora. Auditu var veikt Ogres un Ikšķiles novadu iekšējie auditori, vai pašvaldību darbības revīziju ietvaros. 2015.gda nogalē ir izstrādāts Aģentūras pretkorupcijas pasākumu plāns.

2015. gadā, konsolidēti ar Ikšķiles novadu, tika veikta revīzija par Aģentūras darbu. Pārkāpumi aģentūras darbība netika konstatēti.

Kā pastāvīga iekšējās kontroles sistēma, kvalitātes vadība un iespējamās korupcijas novēršanas rīks darbojas Aģentūras uzraudzības padome, kurai Aģentūras direktors regulāri sniedz atskaites par paveikto darbu, līdzekļu izlietojumu un citām aktivitātēm.

**3. PERSONĀLS**

*3.tabula*

Aģentūras darbinieku struktūra 2015. gada 31. decembrī

| Nr. P.k. | Amata nosaukums | Vienību skaits | Profesijas kods | Amata saime | Amata saimes līmenis | Mēnešalgas grupa | Grupas amatalgas likme (EUR) | |
| --- | --- | --- | --- | --- | --- | --- | --- | --- |
| no | līdz |
| 1 | Direktors | 1 | 1431 05 | 1 | IVA | 13 | 1162 | 1423 |
| 2 | Grāmatvedis | 0.25 | 3313 01 | 14 | IIIA | 9 | 198 | 248 |
| 3 | Projektu vadītājs | 1 | 2422 01 | 32 | IIA | 9 | 795 | 994 |
| 4 | Lietvedis | 0,20 | 3341 04 | 18,3 | II | 7 | 126 | 156 |
| 5 | Palīgstrādnieks | 1 | 9329 09 | 13 | V | 7 | 630 | 788 |

*4. tabula*

Aģentūras darbinieku izglītība 2015. gada 31. decembrī

|  |  |  |  |  |  |
| --- | --- | --- | --- | --- | --- |
| Pamata | Vidējā | Vidējā profesionālā | Augstākā | Maģistra grāds | KOPĀ darbinieki |
| - | 1 | 1 | 1 | 1 | 4 |

Personāla mainība: 2015. gadā darbu uzsāka palīgstrādnieks. Novembra beigās gan palīgstrādnieks, gan grāmatvede beidza darbu aģentūrā. Decembrī darbu uzsāka gan grāmatvede, gan palīgstrādnieks. Decembra beigās beidza darbu lietvede.

Savukārt nemainīgi savā amatā strādāja direktore un projektu vadītājs.

Aģentūrā strādā 3 sievietes un 2 vīrieši.

**4. KOMUNIKĀCIJA AR SABIEDRĪBU un NEVALSTISKO SEKTORU**

2015. gadā izstrādāta jauna interneta vietne [www.ziliekalni.lv](http://www.ziliekalni.lv), kur regulāri tiek aktualizēta informācija par pasākumiem, papildinātas fotogalerijas un informācija par Aģentūru.

Gan sarakstē ar interesentiem, gan dažādu pasākumu, ekskursiju ietvaros, individuālās sarunās veikts sabiedrības informēšanas un izglītošanas darbs. Sniegta vispārēja, izglītojoša informācija par sporta, rekreācijas, vides un kultūrvēstures iespējām un objektiem kompleksā.

Vietējie iedzīvotāji mudināti iesaistīties Zilo kalnu atpūtas, vides izglītības un darba aktivitātēs. Ir izveidots saraksts ar interesentiem, kuriem pa e-pastu tiek regulāri nosūtīta informācija par kompleksā plānotajiem pasākumiem.

**5. 2016. GADĀ PLĀNOTIE PASĀKUMI**

**5.1. 2015.gadā uzsāktie pasākumi, kas tiks turpināti**

* Turpināt kompleksa, tai skaitā dabas parka „Ogres Zilie kalni” apsaimniekošanu:
  + slēpošanas trases regulāra kopšana sniega periodā un veģetācijas sezonā
  + slēpošanas trases apgaismojuma I kārtas izbūve
  + aktīvās atpūtas vietas izveide, aizberot mazo Dubkalnu ūdenskrātuvi
  + četru dzīvnieku koka skulptūru izveidošana un izvietošana kompleksa teritorijā
  + taku marķēšana ar norādes zīmēm un atzīmēm dabā.

**5.2. 2016. gada galvenie uzdevumi un pasākumi**

* Plānot turpmāko kompleksa attīstību, izstrādāt nepieciešamos tehnisko projektus.
* Stiprināt sadarbību ar SIA “Rīgas meži” kompleksa apsaimniekošanā.
* Veidot piedāvājumu dažādām tematiskām ekskursijām dabas parkā.
* Popularizēt kompleksa piedāvājumu, organizējot iedzīvotājus iesaistošus konkursus un pasākumus. Noorganizēt kompleksā vismaz sešus sporta, atpūtas un tūrisma pasākumus.
* Realizēt sabiedrības izglītošanu par dabas aizsardzības jautājumiem dabas parkā “Ogres Zilie kalni” Ikšķiles un Ogres novadu skolās, sabiedriskos pasākumos, presē, interneta portālos.
* Veikt plānoto projektu realizāciju:
  + slēpošanas trases II kārtas apgaismojuma izbūve,
  + ceļa posma gar Dubkalnu ūdenskrātuvi pārbūve ,
  + labiekārtojuma papildināšana un uzlabošana.
* Pieredzes apmaiņa Latvijas, Lietuvas un Igaunijas u.c. valstu īpaši aizsargājamās dabas teritorijās, ar līdzīgu attīstības modeli, lai iepazītos ar atziņām par to apsaimniekošanu, aktīvo atpūtu, vides izglītību, un citiem attīstības virzieniem un iespējām.

**5.3. Plānotie sadarbības projekti un pētījumi 2016.gadā**

* Paplašināt sadarbību ar profesionālajām skolām un augstskolām, nodrošinot prakses iespējas Aģentūrā un apmācot jaunos tūrisma, mežsaimniecības u.c. nozaru profesionāļus.
* Turpināt sadarbību ar Ogres tehnikumu, veicot dabas parka “Ogres Zilie kalni” infrastruktūras uzlabojumus, tūrisma pakalpojumus.

Ogres un Ikšķiles novadu pašvaldību aģentūras

“Tūrisma, sporta un atpūtas kompleksa

„Zilie kalni” attīstības aģentūra” direktore Ieva Kraukle